**Ministru kabineta rīkojuma projekta**

**„Par XXVI Vispārējo latviešu dziesmu un XVI Deju svētku**

**norises vietām” sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par XXVI Vispārējo latviešu dziesmu un XVI Deju svētku norises vietām” (turpmāk – Projekts) sagatavots, pamatojoties uz Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016.gada 3.maija rīkojumu Nr.275) 70.punktu un Dziesmu un deju svētku likuma 7.panta pirmās daļas 1.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016.gada 13.aprīļa rīkojumu Nr.252 „Par XXVI Vispārējo latviešu dziesmu un XVI Deju svētku norises laiku” XXVI Vispārējo latviešu dziesmu un XVI Deju svētku (turpmāk – Svētki) laiks ir noteikts no 2018.gada 30.jūnija līdz 8.jūlijam. Svētku nedēļas programmu veido 42 pasākumi, t.sk. koru konkurss „Dziesmu kari”, Dziesmu un deju svētku karoga cildināšana, Svētku gājiens un atklāšanas pasākums dalībniekiem, Svētku virsdiriģentu un virsvadītāju godināšana, garīgās mūzikas koncerts „ES esmu”, deju lieluzvedums „Māras zeme”, noslēguma koncerts „Zvaigžņu ceļā” un sadziedāšanās nakts, senioru koru koncerts „Margodama saule lēca”, deju koncerts „Vēl simts gadu dejai”, vokālo ansambļu garīgās mūzikas koncerts „Tev tuvumā”, latviešu vokāli simfoniskās mūzikas koncerts, pūtēju orķestru Dižkoncerts, konference „Latvieši pasaulē – piederīgi Latvijai. Dziesmu un deju svētku tradīcijas saglabāšana un attīstība”, ārvalstu latviešu māksliniecisko kolektīvu koncerts „Cilvēks. Mūža ritums”, kokļu mūzikas koncerts „Stīgo brālīt, stīgo māsiņ”, vokālo ansambļu konkurss, vokālo ansambļu ielu koncerti, vokālo ansambļu mūzikas koncerts „Laiku viju gredzenā”, bērnu vokālo ansambļu muzikālais uzvedums „Vilkam tāda dvēselīt”, kapelu maratons, mazākumtautību kolektīvu koncerts „Pa saulei”, amatu meistaru darinājumu gadatirgus, tautas lietišķās mākslas izstāde „Radītprieks”, latviešu tautas tērpu skate, tautas mūzikas koncerts „Visas manas skaistas dziesmas”, pūtēju orķestra latviešu mūzikas koncerts „Pieskāriens laikam”, pūtēju orķestru koncerti baznīcās, folkloras diena „Taisat, tautas, augstas durvis”, folkloras diena „Novadu sasaukšanās”, mūzikls „Brīnumputns”, Latvijas amatierteātru izrādes, Tautu diena „Rīta ausma”, kokļu mūzikas nakts koncerts „Skaņu raksti”, bērnu folkloras kopu koncerts „Roku rokā ritinām”. Saskaņā ar Dziesmu un deju svētku likuma 7.panta pirmās daļas 1.punktu Ministru kabinets nosaka kārtējo Vispārējo latviešu dziesmu un deju svētku norises vietu. Dziesmu un deju svētku likuma 6.panta trešā daļa nosaka, ka Dziesmu un deju svētku laikā kopmēģinājumu un koncertu norises vietas nodrošina valsts. Dziesmu un deju svētku kopmēģinājumi un koncerti notiek Rīgā, Mežaparka Lielajā estrādē, tās teritorijā un citās šiem pasākumiem piemērotās vietās.Svētku norišu vietas nosaka konkrētā svētku pasākuma mākslinieciskā koncepcija (forma un saturs), infrastruktūras kapacitāte un pieejamība (maksimāli iespējamais dalībnieku un skatītāju skaits, ievērojot drošības nosacījumus), tehniskās iespējas (skaņa, gaisma, scenogrāfija) u.c. Ņemot vērā, ka Dziesmu un deju svētku pamats ir tautas uzturētā un koptā kora dziedāšanas tradīcija un skatuviskā tautas deju kustība, kā tas tradicionāli ierasts, 2018.gada Dziesmu un deju svētku pasākumi Rīgā plānoti Mežaparka Lielajā estrādē (koru mūzikas koncerts) un Daugavas stadionā (deju lieluzvedums). Abām minētajām pasākumu vietām ir atbilstošā kapacitāte uzņemt apjomīgu dalībnieku un skatītāju skaitu, kā arī abās vietās ir iespējams kvalitatīvi īstenot māksliniecisko programmu un nodrošināt koncertu tehnisko aprīkojumu (gaismas režijas realizācija, apskaņošana, scenogrāfijas realizācija). Atbilstoši mākslas žanra specifikai (kora mūzika, instrumentālā, vokālā mūzika u.c.), pasākuma mākslinieciskajai koncepcijai un saturam 2018.gada Dziesmu un deju svētku pasākumi plānoti arī Arēnā Rīga, Dailes teātrī, Doma baznīcā, Dziesmu svētku parkā, Esplanādē, Latvijas Universitātē, Lielā Ģildē, Mazā ģildē, Rīgas Latviešu biedrības namā, Rīgas pilsētas izstāžu zālē „Rīgas Mākslas telpa”, Skonto stadionā, Sv. Jēkaba Romas katoļu katedrālē un citas baznīcās, Vērmanes dārzā, koncertzālē „Palladium”, Mihaila Čehova Rīgas Krievu teātrī, Kronvalda parkā, Latvijas Etnogrāfiskajā brīvdabas muzejā, VEF kultūras pilī un Vērmanes dārzā.  |
| 3. | Projekta izstrādē iesaistītās institūcijas | Kultūras ministrija, Latvijas Nacionālais kultūras centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Svētku dalībnieki, Dziesmu un deju procesā iesaistītās personas, ikviens Latvijas un ārvalsts iedzīvotājs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām****saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Svētku norišu jautājums izskatīts XXVI Vispārējo latviešu Dziesmu un XVI Deju svētku rīcības komitejas un Dziesmu un deju svētku padomes sēdēs. |
| 2. | Sabiedrības līdzdalība projekta izstrādē | XXVI Vispārējo latviešu Dziesmu un XVI Deju svētku rīcības komitejas un Dziesmu un deju svētku padomes sēdes. |
| 3. | Sabiedrības līdzdalības rezultāti | XXVI Vispārējo latviešu Dziesmu un XVI Deju svētku rīcības komiteja un Dziesmu un deju svētku padome atbalsta Svētku norišu vietu izvēli. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Latvijas Nacionālais kultūras centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre                                                            D.Melbārde

Vīza: Valsts sekretārs S.Voldiņš

Jaunkalne-Kapustāne 67228985

Dace Jaunkalne-Kapustane@lnkc.gov.lv